
Avaliku ürituse „Narva Rallisprint 2013” loa taotluse rahuldamine
1. Asjaolud ja menetluse käik

09.04.2013.a. esitas Narva Kutseõppekeskus , õppeasutuse kood 70005996 Narva Linnavalitsusele avaliku ürituse loa taotluse.

Narva Kutseõppekeskus kavandab viia läbi 18.05.2013.a. kellaajal 06.00-17.00 Narva linnas avalikkusele ürituse „Narva Rallisprint 2013“. Sihtgrupiks on linnaelanikud ja külalised. Eeldatav maksimaalne osavõtjate arv on 2000 inimest. Üritusest osavõtt on kõigile huvilistele tasuta. Alkohoolsete jookide müük ei toimub. Avaliku üritusega kaasneb kõrgendatud turvarisk. Korra tagamiseks üritusel sõlmitakse turvateenuse osutamise leping. 
Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Avaliku ürituse loa taotluse menetleja kontrollis avaliku ürituse loa taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Narva Kutseõppekeskuse taotlus avaliku ürituse „Narva Rallisprint 2013” läbiviimiseks. 

3.2. Avaliku ürituse korraldajaks on Narva Kutseõppekeskus, õppeasutuse registri kood 70005996, Kreenholmi 45, Narva.

3.3. Rallisprindi läbiviimise marsruudiks on Rootsi lõvi – Grafovi tänav – Raudsilla tänav – Juhkentali tänav – 1.Mai tänav – Vaivara tänav – Kalda tänav – Raudtee tänav – Joala tänav (Joala ja Gerassimovi tänavate ristmikuni. Joala ja Gerassimovi tänavate ristmik on tavaliiklusele avatud)
3.4. Avalik üritus algab 18.05.2013.a. kell 06.00 ning lõpeb kell 17.00.


3.5. Avaliku üritusega kaasnevad rajatiste ja liikluse (ühistranspordi, parkimise, fooriprogrammide jne) ümberkorraldamisega seotud kulud, hüvitab avaliku ürituse korraldaja.


3.6. Avaliku ürituse korraldaja kannab täieliku ja tingimusteta varalist ja muud vastutust avaliku ürituse tõttu Narva linna või kolmandate isikute varale või kolmandate isikute elule, tervisele või heaolule tekkinud kahju eest.

3.7. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnakantseleil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

